Odense Adresse-Contoirs Efterretninger, 1840-03-03
Fredag Aften den 28 Februar blev sagt "God Natt til vor gamle Klubgaard, da nemlig Generalforsamlingen med stor Pluralitet besluttede dens Ned rivning og Opbyggelse i en ny og herligere Tilstand af Grundmuur a., hvorved Overgade ogsaa vil vinde forskjønnet Udseende. Fødselsveerne vare haarde, thi Sagen havde staaet under Behandling snart 1/2 Aar, men naar Enden er god er jo Alt godt. En tilkommende Byens Annalist bør levnes Noget; derfor her kun saa meget, at af flere Planer og Overslag seirede den af Hr. Proprietair Hansen til Kragsberg indgivne, hvorefter han lader hele Gaarden opbygge for 8000 Rbd., naturligviis imod at beholde Materialierne af den gamle saakaldte Klub kasse, hvilke dog, især hvad Tømmeret angaaer, vel ikke ere saa ubetydelige. Ogsaa laaner han Klubben i Mellemtiden Huusrum i den af ham kjøbte forrige Stiftamtmands Gaard i Vestergade. Efter Bestemmelsen skal den underste Etage af den nye Klubgaard være til Udleie, medens Klubbens Medlemmer rykke op i øverste Etage. Antallet var det talrigste, Man mindes ved nogen Generalforsamling og, paa Forslag af den første Directeur, blev dekretteret Tak til 2 af Medlemmerne, som velvillig have gjort Udførelsen mulig ved Løvte om et Laan af Hver 2000 Rbd. paa anden Prioritet. Den af Hr. m. i No. 40 forlangte Oplysning. Det har været et almindeligt Rygte her i Byen: at Bestyrelsen for Asylet og Forstanderskabet for Realskolen forgiæves skulle have henvendt sig til Communebestyrelsen, om at faae Byggeplads til disse for Communen vigtige Opdragelses- og Underviisningsanstalter. Blikket har rimeligviis ved denne Leilighed været henvendt paa den midt i Byen liggende store Graabrødreplads, hvor Byen har opført et Sprøitehuus, men som forresten i en lang Række af Aar kun er bleven benyttet til Steenslagning og til om Vinteren at henføre Jis og Snee, fra Gaderne; thi det har aldrig ret villet lykkes ved Markederne at faae Landboerne derhen med deres Huusflids=Produkter, hvortil ogsaa det store Torv synes at afgive overflødig og en langt mere passende Plads. - Skulde det imidlertid være Tilfældet, som Nogle mene, at Communen ikke disponerer over Pladsen, at den skulde være Hospitalets Eiendom, da kan det dog neppe antages for rigtigt, at der fra Communebestyrelsens Side i denne Anledning blot skal være gjort en Forespørgsel: om Hospitalet troede sig berettiget til den hele Plads. Det maa meget mere formodes, at Communen har søgt at hævde sin formeentlige Ret til Pladsen, eller i det Ringeste gjort sig Umage for at træffe en Overeenskomst med Hospitalet, om at erholde et Stykke af Pladsen til ovennævnte almeennyttige Brug. Dog den hele Sag, hvorom der i Publikum har været fældet meget forskjellig Dom, og som i meer end een Henseende turde være af Vigtighed for Communen, vil udentvivl blive tilstrækkelig oplyst i den lovede Udsigt over Communebestyrelsens Virksomhed. Det Ønskelige heri ogsaa for denne svævede Jndsenderen for Øie, idet Opmærksomheden henlededes paa, hvad der fortælles. Bestyrelsen for Asylet har allerede senere leveret et Bidrag hertil, ved at erklære, at den ikke (i det mindste ikke directe) har anholdt om Byggeplads hos Communen, af Frygt for at vække Enkeltes Mishag. Ventelig vil Bestyrelsen for Realskolen heller ikke fra sin Side tilbageholde de Oplysninger, der maatte kunne tjene til Vedkommendes fuldkomne Retfærdiggjørelse. Odense den 2 Marts 1840. En Borger.